Γεγονότα Νοεμβρίου 2009

## 1η Νοεμβρίου
*Αφγανιστάν: Ο υποψήφιος για τις προεδρικές εκλογές Αμπντάλα Αμπντάλα ανακοινώνει την απόφασή του να αποσυρθεί από τον δεύτερο γύρο, εξαιτίας φόβων του ότι θα υπάρχει νοθεία στις εκλογές και παραποίηση των αποτελεσμάτων. (''The Guardian'')
*Νιγηρία: Η κύρια ομάδα ανταρτών στο Δέλτα του Νίγηρα, το Κίνημα για τη Χειραφέτηση του Δέλτα του Νίγηρα, απειλούν να αναστείλουν την εκεχειρία με την κυβέρνηση εάν οι ξένες εταιρείες πετρελαίου δεν αποχωρήσουν από το έδαφός τους.(Al Jazeera)
*Παλάου: Μεταφέρονται στο νησί 6 Ουιγούροι κρατούμενοι από τις φυλακές του Γκουαντάναμο μετά την απελευθέρωσή τους από τις ΗΠΑ. (Press TV)
*Ρωσία: Από συντριβή στρατιωτικού μεταγωγικού αεροσκάφους Ιλιούσιν-76 στη Γιακούτια, σκοτώνονται και οι 11 επιβαίνοντες σε αυτό. (RIA Novosti)
*Ουρουγουάη: Ανακοινώνονται τα τελικά αποτελέσματα των βουλευτικών εκλογών που διεξήχθησαν στις 25 Νοεμβρίου. Σύμφωνα με αυτά, η Αριστερά εξακολουθεί να έχει το προβάδισμα με το κόμμα Ευρύ Μέτωπο του Χοσέ Μουχίκα να εξασφαλίζει 47,96% των ψήφων και να καταλαμβάνει 50 έδρες επί συνόλου 99 της Βουλής και 16, επί συνόλου 30, έδρες στη Γερουσία έναντι 29,07% των ψήφων, 30 εδρών στη Βουλή και 9 στη Γερουσία για το Εθνικό Κόμμα.Καθημερινή
*Η Αυστρία αναλαμβάνει για έναν μήνα την εκ περιτροπής προεδρία στο Συμβούλιο Ασφαλείας των Ηνωμένων Εθνών. Εξπρές

## 2 Νοεμβρίου
*Ισημερινή Γουινέα:Ο πρόεδρος της χώρας δίνει χάρη στον βρετανό μισθοφόρο Σάιμον Μαν (Simon Mann), ο οποίος συμμετείχε σε σχέδιο για ανατροπή της κυβέρνησης το 2004. The Guardian
*Βενεζουέλα: Μεγάλες περιοχές της χώρας αναγκάζονται σε υποχρεωτική διακοπή της υδροδότησης, καθώς λόγω του ασυνήθιστου για την εποχή καιρού, η χώρα πλήττεται από ξηρασία. ''Latin American Herald Tribune'' 
*Τανζανία: Εκτελούνται δι΄ απαγχονισμού οι 4 κατηγορούμενοι που είχαν καταδικαστεί για τη δολοφονία ενός αλμπίνου τον περασμένο χρόνο. BBC
*Κονγκό: Ο ΟΗΕ ανακοινώνει πως διακόπτει τη στρατιωτική συνδρομή του προς μια ταξιαρχία του στρατού της χώρας στις ανατολικές περιοχές, καθώς εμπλέκεται στον θάνατο 62 πολιτών την περίοδο από τον Μάιο μέχρι τον Σεπτέμβριο. CNN
*Φιλιππίνες: 16 άτομα πεθαίνουν από πυρκαγιά που κατέστρεψε 58 σπίτια στην πόλη Μπάκολοντ. ''Times of India''
*Πακιστάν: 31 τουλάχιστον νεκροί από έκρηξη βόμβας στην πόλη Ραβαλπίντι. Reuters μέσω ''New York Times''
*Βιετνάμ: Τουλάχιστον 90 νεκροί από την τροπική καταιγίδα Mirinae. Agence France-Presse
*Νήσοι Κόκος: Τουλάχιστον 15 Ταμίλ της Σρι Λάνκα που ζητούσαν άσυλο εκφράζονται φόβοι ότι πνίγηκαν κατά την επιχείρηση διάσωσης σε ναυάγιο στα ανοικτά των ακτών της Αυστραλίας.(''The Age'')

## 3 Νοεμβρίου
*Τσεχία: Ο Τσέχος πρόεδρος Βάτσλαβ Κλάους υπογράφει τη Συνθήκη της Λισαβόνας ύστερα από την απόφαση του συνταγματικού δικαστηρίου της χώρας, εκπληρώνοντας κατά συνέπεια το τελικό βήμα στην επικύρωσή της.Τα Νέα
*Βόρεια Κορέα: Η Βόρεια Κορέα υποστηρίζει ότι έχει ολοκληρώσει την επανεπεξεργασία 8.000 χρησιμοποιημένων ράβδων πυρηνικών καυσίμων, μέρους του πυρηνικού προγράμματός της. CNN
*Ισπανία: Οι Αφρικανικές χώρες μποϊκοτάρουν τις συζητήσεις για το κλίμα που γίνονται στα πλάισια των Ηνωμένων Εθνών στη Βαρκελώνη, καθώς οι στόχοι που τίθενται από τις βιομηχανικές χώρες είναι πάρα πολύ χαμηλοί. Associated Press
*Ο Ράντοβαν Κάρατζιτς παρευρίσκεται στη δίκη του για εγκλήματα πολέμου, για πρώτη φορά μετά από την άρνησή του να παραστεί στις προηγούμενες συνεδριάσεις. setimes.com
*Κίνα: Η Κίνα κατηγορεί τον Δαλάι Λάμα για κρίση στις Κινέζο-Ινδικές σχέσεις, σχετικά με την επίσκεψή του στην παραμεθόρια περιοχή Arunachal Pradesh. ''Times of India''
*Ηνωμένα Αραβικά Εμιράτα: Το Ντουμπάι αναγγέλλει ότι πρόκειται να διορίσει γυναίκα μουφτή για πρώτη φορά το 2010. The National
*Βιρμανία:Δύο ανώτεροι υπάλληλοι των Ηνωμένων Πολιτειών φθάνουν στη Βιρμανία για τις συζητήσεις με τη στρατιωτική χούντα και τον ηγέτη της Εθνικής Ένωση για τη Δημοκρατία (National League for Democracy) Aung San Suu Kyi. Xinhua
*Αυστραλία: Δημιουργείται μια τεράστια κηλίδα πετρελαίου, ύστερα από διαρροή από πλατφόρμα γεώτρησης πετρελαίου της West Atlas, στη Θάλασσα του Τιμόρ. Τα Νέα
*ΗΠΑ:
**Ποινικοποιείται η πορνεία με απόφαση του Κυβερνήτη στο Ρόουντ Άιλαντ έπειτα από 29 χρόνια αποποινικοποίησης.(Providence Journal)
*Διεξάγονται εκλογές για κυβερνήτες στις πολιτείες Βιρτζίνια και Νιου Τζέρσεϊ και σε 2 ειδικές εκλογικές περιφέρειες, καθώς επίσης και αρκετές δημοτικές εκλογές. (CNN)
**Ο Μάικλ Μπλούμπεργκ επανεκλέγεται για τρίτη θητεία στη δημαρχία της Νέας Υόρκης. (Politico)
**Απορρίπτεται σε δημοψήφισμα στο Μέιν η πρόταση να νομιμοποιηθούν οι γάμοι μεταξύ ατόμων του ιδίου φύλου. (''New York Times'')
*Τα Φίτζι απελαύνουν τους απεσταλμένους της Αυστραλίας και της Νέας Ζηλανδίας αναφορικά με την παρέμβαση στη δικαιοσύνη της χώρας. (''Fiji Times'') (AFP)

## 4 Νοεμβρίου
*Σαουδική Αραβία: Ένας Σαουδάραβας αξιωματικός σκοτώνονται και 11 ακόμα τραυματίζονται καθώς αντάρτες Χούθι διασχίζουν τα σύνορα από την Υεμένη και εισέρχονται σε σαουδαραβικό έδαφος. (Angola Press) 
*Καμπότζη: Η κυβέρνηση ανακοινώνει τον διορισμό του ανατραπέντος πρωθυπουργού της Ταϊλάνδης, Τακσίν Σιναγουάτρα στη θέση του συμβούλου της κυβέρνησης. (''Taiwan News'') 
*Βιετνάμ: Σε τουλάχιστον 90 ανέρχεται ο αριθμός των νεκρών από την τροπική καταιγίδα Μιρίναε. (VietnamNet)
*Σιέρα Λεόνε: Καθαιρούνται δύο ανώτεροι υπουργοί της κυβέρνησης από τον πρόεδρο Έρνεστ Μπάι Κορόμα, κατηγορούμενοι για διαφθορά.(Reuters Africa) 
*Ιταλία: Το Βατικανό και Ιταλοί πολιτικοί καταδικάζουν την απόφαση του Ευρωπαϊκού Δικαστηρίου που χαρακτηρίζει παραβίαση των ανθρωπίνων δικαιωμάτων την ύπαρξη του Εσταυρωμένου σε σχολικές αίθουσες.(RTÉ) (Jewish Telegraphic Agency)
*Φίτζι: Η Αυστραλία και η Νέα Ζηλανδία απελαύνουν τους ανώτερους διπλωμάτες των Φίτζι, σε απάντηση στην κυβερνητική απόφαση του πρωθυπουργού Φρανκ Μπαϊνιμαράμα για απέλαση των διπλωματών τους.(AFP μέσω Google News)
*Η Γαλλο-σενεγαλέζα συγγραφέας Μαρί Εντιάγι τιμάται με το Βραβείο Γκονκούρ για το έργο της *Τρεις ισχυρές γυναίκες*. Έθνος

## 5 Νοεμβρίου
*Σομαλία: Αίρεται έπειτα από 9 χρόνια η απαγόρευση της Σαουδικής Αραβίας στις εισαγωγές ζώων κτηνοτροφίας. (Voice of America)
*Ανακοινώνεται η πλήρης αποκωδικοποίηση του γονιδιώματος του κατοικίδιου αλόγου. (''The Himalayan Times'')
*Η Βενεζουέλα παρατάσσει 15.000 στρατιώτες στα σύνορα με την Κολομβία. (AP)
*ΗΠΑ: Σε επίθεση ενόπλου στη στρατιωτική βάση στο Φορτ Χουντ του Τέξας, σκοτώνονται 13 άτομα και άλλα 30 τραυματίζονται.(BBC)
*Ολλανδία: Δικαστήριο των Ηνωμένων Εθνών επιβάλλει έναν δικηγόρο για τον κατηγορούμενο για εγκλήματα πολέμου Ράντοβαν Κάρατζιτς και διακόπτει τη δίκη του για τον Μάρτιο του 2010. (Al Jazeera)
*Ζιμπάμπουε: Τερματίζεται η αποχή από την κυβέρνηση εθνικής ενότητας που έκανε ο πρωθυπουργός Μόργκαν Τσβανγκιράι. (IOL)
*Η Ταϊλάνδη και η Καμπότζη ανακαλούν τους πρεσβευτές τους αναφορικά με τον διορισμό του Τακσίν Σιναουάτρα ως συμβούλου της κυβέρνησης από την Πνομ Πεν. (Xinhua)
*Παραγουάη: Εν μέσω φημών για πραξικόπημα, ο πρόεδρος Φερνάντο Λούγο αντικαθιστά την ηγεσία του στρατού. (CNN)
*Φίτζι: Ορκίζεται πρόεδρος ο Ρατού Επέλι Ναϊλατικάου. (''Fiji Times'') (''Radio New Zealand International'')

## 6 Νοεμβρίου
*Γερμανία: Ο υπουργός άμυνας Καρλ-Τέοντορ τσου Γκούτενμπεργκ παραδέχεται ότι έγιναν λάθη κατά την αεροπορική επιδρομή στις 4 Σεπτεμβρίου στο Αφγανιστάν, που είχε απολογισμό 142 νεκρούς. (''The Sydney Morning Herald'')
*Ινδία: Από βουτιά λεωφορείου σε χαράδρα στο κρατίδιο Χιμασάλ Πραντές βρίσκουν τον θάνατο 34 άνθρωποι και άλλοι 29 τραυματίζονται. (''The Times of India'')
*Ονδούρα: Ο ανατραπείς πρόεδρος Μανουέλ Σελάγια αναφέρει ότι η συμφωνία για την επίλυση της πολιτικής κρίσης είναι "νεκρή", έπειτα από την ανακοίνωση μιας κυβέρνησης εθνικής ενότητας από τον ντε φάκτο ηγέτη Ρομπέρτο Μικελέτι χωρίς να συμπεριλαμβάνεται ο ίδιος. (''New York Times'')
*Ο Νίγηρας επιβεβαιώνει ότι οι τελωνειακές αρχές στη Νιγηρία εμποδίζουν την εισαγωγή αγαθών. (BBC) (Reuters) 

## 7 Νοεμβρίου
*Ανδόρρα: Από κατάρρευση γέφυρας που ήταν υπό κατασκευή σκοτώνονται 5 εργάτες και τραυματίζονται έξι. EU News Network
*Βόρειες Μαριάνες Νήσοι: Διεξάγονται εκλογές για κυβερνήτη, βουλή και τοπικές εκλογές. (''Marianas Variety'')

## 8 Νοεμβρίου
*Βενεζουέλα: Ο πρόεδρος Ούγκο Τσάβες συνιστά στον στρατό και στους πολίτες να "ετοιμαστούν για πόλεμο" με την Κολομβία. (Xinhua)
*Ελ Σαλβαδόρ: Η χώρα κηρύσσεται σε κατάσταση εκτάκτου ανάγκης έπειτα από τις πλημμύρες και τις κατολισθήσεις με απολογισμό 91 νεκρούς.(CBC)
*Σιγκαπούρη: Αρχίζει η 21η σύνοδος κορυφής του APEC (Οργανισμός για την Οικονομική Συνεργασία των Χωρών της Ασίας και του Ειρηνικού).(Channel News Asia)  (''Straits Times'')
*Πακιστάν: Σε μία ακόμη επίθεση αυτοκτονίας σκοτώνονται τουλάχιστον 13 άνθρωποι και τουλάχιστον 35 τραυματίζονται στην πόλη Αντεζάι. (Al Jazeera)
*Βόρειες Μαριάνες Νήσοι: Ο υποψήφιος του Ρεπουμπλικανικού Κόμματος Χάινζ Χοφσνάιντερ και ο σημερινός κυβερνήτης, Μπενίνιο Φιτιάλ σχεδόν ισοψηφούν σύμφωνα με τα αποτελέσματα του πρώτου γύρου των χθεσινών εκλογών για κυβερνήτη. Πρόκειται για τις πιο αμφίρροπες εκλογές στην ιστορία των νησιών, με τον δεύτερο γύρο να διεξάγεται σε 14 ημέρες.
(''Marianas Variety'')

## 9 Νοεμβρίου
*Γερμανία: Οι ηγέτες του κόσμου εορτάζουν την 20ή επέτειο από την πτώση του Τείχους του Βερολίνου, με τις κύριες εκδηλώσεις να λαμβάνουν χώρα στην Πύλη του Βρανδεμβούργου.
(''The Age'') 
*Ιράκ: Για τις 21 Ιανουαρίου του 2010 ορίζονται οι επόμενες γενικές εκλογές. (''Washington Post'')
*Λαϊκή Δημοκρατία της Κίνας: Εκτελούνται εννέα Ουιγούροι για τον ρόλο τους στις ταραχές του περασμένου Ιουλίου στο Ουρούμτσι. (Al Jazeera)
*Ελ Σαλβαδόρ: Ο αριθμός των νεκρών από τις πλημμύρες και κατολισθήσεις λάσπης ανέρχεται σε 124. (Reuters)
*Η νοτιοκορεάτικη εφημερίδα *Chosun Ilbo* γράφει ότι ο Βορειοκορεάτης ηγέτης Κιμ Γιονγκ-ιλ έχει έξι προσωπικά τρένα και 19 σταθμούς για ιδία χρήση.(AP) (''Chosun Ilbo'')

## 10 Νοεμβρίου
*Βραζιλία/ Παραγουάη: Από διακοπή ηλεκτρικού ρεύματος στο Ιταϊπού προκαλείται ολική συσκότιση σε 15 πολιτείες της Βραζιλίας και για μικρό διάστημα σχεδόν σε ολόκληρη την Παραγουάη. (BBC)
*Βόρεια Κορέα/ Νότια Κορέα: Ανταλλαγή πυρών ανάμεσα σε πλοία της Βόρειας και της Νότιας Κορέας σημειώνεται στην Κίτρινη Θάλασσα όταν βορειοκορεατικό πλοίο διασχίζει τη Βόρεια Οριογραμμή και δεν σταμάτησε όταν έγινε βολή προειδοποιητικών πυρών. Το πλοίο επέστρεψε τυλιγμένο στις φλόγες, έπειτα από το επεισόδιο. (Yonhap)
*Λιβερία: Αρχίζει η κατά αντιπαράσταση εξέταση του Τσαρλς Τέιλορ από εισαγγελείς, στη δίκη του πρώην προέδρου ο οποίος κατηγορείται για εγκλήματα πολέμου. (Reuters)
*Γαλλική Πολυνησία: Συλλαμβάνεται ο πρώην πρόεδρος Γκαστόν Φλος στα πλαίσια έρευνας για διαφθορά. (''Radio New Zealand International'')
*ΗΠΑ: Ο Τζον Άλεν Μουχάμαντ, "εγκέφαλος" των επιθέσεων του 2002 στο Μπέλτγουεϊ (ελεύθερος σκοπευτής) εκτελείται στη Βιρτζίνια.(AP μέσω Fox News (US))

## 11 Νοεμβρίου
*Γερμανία: Σε φυλάκιση για τη δολοφονία με μαχαίρι μιας Μουσουλμάνας καταδικάζεται ένας ρωσικής καταγωγής Γερμανός. Το έγκλημα είχε αναστατώσει τον μουσουλμανικό κόσμο. (Deutsche Welle)
*Νότια Αφρική: Ανακοινώνεται η ανακάλυψη ενός νέου είδους δεινόσαυρου, με το όνομα *[[Aardonyx celestae]]*. (IOL)
*Καμπότζη: Η χώρα απορρίπτει το αίτημα της Ταϊλάνδης να εκδοθεί ο ανατραπείς πρωθυπουργός Τακσίν Σιναουάτρα. (''Phnom Penh Post'')
*Για πρώτη φορά από τον Πρώτο Παγκόσμιο Πόλεμο, οι ηγέτες της Γερμανίας και της Γαλλίας συμπαρίστανται στην τελετή για την Ημέρα Μνήμης για την επέτειο από τον τερματισμό του Πολέμου. (MSNBC)

## 12 Νοεμβρίου
* Ηνωμένο Βασίλειο: Ο Γουίλι Μπέιν εκλέγεται βουλευτής και το Εργατικό Κόμμα κερδίζει μια κρίσιμη επαναληπτική εκλογή στη Γλασκόβη. (BBC News)
*Σρι Λάνκα: Παραιτείται ο αρχηγός του στρατού, Σαράτα Φονσέκα καθώς πληροφορίες τον θέλουν να είναι υποψήφιος για τις επόμενες προεδρικές εκλογές. (AP)
*Λαϊκή Δημοκρατία της Κίνας: Η οργάνωση Human Rights Watch κατηγορεί το Πεκίνο ότι διατηρεί "μαύρες φυλακές" όπου κρατούνται οι Κινέζοι πολίτες που παραπονούνται για τοπικά θέματα. (Al Jazeera)
*Γκάνα: Τουλάχιστον 18 άνθρωποι σκοτώνονται από κατολίσθηση σε παράνομο χρυσωρυχείο, στη χειρότερη τραγωδία στο είδος της για τη χώρα αυτή.(''Times of India'')
*Παλάου: Ο πρώην πρόεδρος Τόμι Ρεμενγκεσάου καταδικάζεται για 12 παραβάσεις του κώδικα δεοντολογίας. (RNZI)

## 13 Νοεμβρίου
*Φιλιππίνες: Με διάταγμα που υπογράφεται από την πρόεδρο Γκλόρια Αρόγιο τα βασανιστήρια τίθενται εκτός νόμου και οι παραβάτες θα τιμωρούνται με φυλάκιση ως και 30 έτη. (''Philippine Inquirer'') (''Bangkok Post'')
*Τουρκία: Η κυβέρνηση αποκαλύπτει τα σχέδιά της για τη βελτίωση της κατάστασης των ανθρωπίνων δικαιωμάτων που έχει η κουρδική μειονότητα. (''Today's Zaman'')
*Η NASA ισχυρίζεται ότι έχει ανακαλυφθεί νερό μετά την πρόσκρουση του δορυφόρου LCROSS κοντά στον Νότιο Πόλο της Σελήνης. (''New York Times'')
*Λαϊκή Δημοκρατία της Κίνας: Τριάντα οκτώ άτομα χάνουν τη ζωή τους στις χειρότερες χιονοπτώσεις εδώ και 60 χρόνια. (''China Daily'') (''Times of India'')
*Με το παράσημο της Λεγεώνας της Τιμής τιμάται ο ηθοποιός Κλιντ Ίστγουντ. (''Gulf Daily News'') 
* Αργεντινή: Δικαστήριο στο Μπουένος Άιρες κηρύσσει αντισυνταγματικό τον νόμο που περιορίζει τον γάμο σε άτομα του αντίθετου φύλου, επιτρέποντας έτσι τους γάμους μεταξύ ατόμων ιδίου φύλου. (Reuters)

## 14 Νοεμβρίου
*ΗΠΑ: Σε φυλάκιση 175 ετών καταδικάζεται ο ευαγγελιστής Τόνι Αλάμο επειδή έπαιρνε ανήλικα κορίτσια σε διάφορες πολιτείες για σεξουαλικές επαφές. (CNN)
*Αιθιοπία: Το σομαλικό αυτονομιστικό μέτωπο απελευθέρωσης του Ογκαντέν ανακοινώνει την έναρξη νέας επίθεσης στα νοτιοανατολικά της Αιθιοπίας. (Ethiopian Review)
*Περού: Δικαστήριο ζητά τη σύλληψη δύο Χιλιανών στρατιωτικών με την κατηγορία της κατασκοπείας, με αποτέλεσμα να ξεσπάσει διπλωματική κρίση ανάμεσα στις δύο χώρες.(BBC)
*Υεμένη: Δύο Σαουδάραβες στρατιώτες σκοτώνονται και 5 τραυματίζονται σε συγκρούσεις με αντάρτες Χούθι στα βόρεια της χώρας.
(Press TV) (''Al-Sharq al-Awsat'')
*Νότια Κορέα: Από πυρκαγιά σε σκοπευτήριο στο Μπουσάν σκοτώνονται 10 άνθρωποι και αλλοι 6 τραυματίζονται. (''Korea Times'') (Japan Today)
*Η Σλοβενία υπογράφει συμφωνία με τη Ρωσία με σκοπό την εισροή του αγωγού αερίου South Stream στην Ευρώπη μέσω της χώρας. (ITAR-TASS) (Bloomberg)

## 15 Νοεμβρίου
*Ιταλία: Συλλαμβάνεται έπειτα από 15 χρόνια ο Ντομένικο Ρακούλια, ο οποίος θεωρείται ένας από τους 30 πιο επικίνδυνους δραπέτες στη χώρα του. (BBC)
*Ηνωμένο Βασίλειο: Συγνώμη ζητά ο πρωθυπουργός Γκόρντον Μπράουν για τον ρόλο της Βρετανίας στην αποστολή χιλιάδων παιδιών σε πρώην αποικίες τον 20ό αιώνα. (RTÉ)
*Κοσσυφοπέδιο: Διεξάγονται οι πρώτες τοπικές εκλογές από τότε που η χώρα κηρύχθηκε μονομερώς ανεξάρτητη. (Deutsche Welle) (Xinhua)
*Μιανμάρ: Ο Μπαράκ Ομπάμα γίνεται ο πρώτος Αμερικανός πρόεδρος που συναντάται με τη στρατιωτική κυβέρνηση της Βιρμανίας και ζητά την απελευθέρωση της Αούνγκ Σαν Σου Κίι και των υπολοίπων πολιτικών κρατουμένων.(Reuters) (''Bangkok Post'')
*Τσετσενία: Σκοτώνονται περί τους 20 αντικυβερνητικούς μαχητές από τις δυνάμεις ασφαλείας σε συγκρούσεις στα νοτιοδυτικά της πρωτεύουσας, Γκρόζνι. (Al Jazeera)

## 16 Νοεμβρίου
*Αυστραλία: Συγνώμη ζητά ο πρωθυπουργός Κέβιν Ραντ από τους "ξεχασμένους Αυστραλούς" οι οποίοι μεγάλωσαν σε ορφανοτροφεία και σε κέντρα υιοθεσίας κατά τον 20ό αιώνα. (''The Australian'')
*Εκτοξεύεται από τη NASA launches το διαστημικό λεωφορείο *[[Atlantis]]* με την αποστολή STS-129 με προορισμό τον Διεθνή Διαστημικό Σταθμό. (NASA)
*Μιανμάρ: Σε ναυάγιο πορθμείου έπειτα από σύγκρουση με φορτηγίδα πετρελαίου στο δέλτα Ιραουάντι πεθαίνουν τουλάχιστον 50 και δεκάδες άλλοι αγνοούνται. (Al Jazeera)
*Ιταλία: Αρχίζει στη Ρώμη η σύνοδος κορυφής των Ηνωμένων Εθνών για την πείνα. (AFP)
*Κόσοβο: Το κυβερνών Δημοκρατικό Κόμμα κερδίζει νίκη στις χθεσινές τοπικές εκλογές.(Xinhua) (Deutsche Welle)

## 17 Νοεμβρίου
*Η Σλοβακία και η Τσεχία τιμούν την 20ή επέτειο από τη Βελούδινη Επανάσταση, η οποία είχε αποτέλεσμα την πτώση του κομμουνισμού στην πάλαι ποτέ Τσεχοσλοβακία. (CNN)
*Ο Νοτιοαφρικανός ακτιβιστής Κούμι Ναϊντού γίνεται ο πρώτος Αφρικανός που τίθεται επικεφαλής της Greenpeace (εκτελεστικός διευθυντής). (AP)
*Λαϊκή Δημοκρατία της Κίνας: Συνεχίζεται η πρώτη επίσκεψη του Μπαράκ Ομπάμα στην ασιατική χώρα. (''Daily Nation'')
*Κομόρες: Συλλαμβάνεται ο αρχηγός της αντιπολίτευσης έπειτα από ανοικτή κριτική που άσκησε εναντίον του προέδρου Αχμέτ Αμπντάλα Σαμπί. (IOL)
*Ισραήλ: Εγκρίνεται η κατασκευή 900 ακόμα οικισμών στην ανατολική Ιερουσαλήμ. (Jewish Telegraphic Agency)

## 18 Νοεμβρίου
*Ο πληθυσμός της Αφρικής φτάνει το 1 δισεκατομμύριο. (BBC)
*Χονγκ Κονγκ: Η κυβέρνηση παρουσιάζει ένα δημοκρατικό σχέδιο για πολιτικές μεταρρυθμίσεις, στις οποίες περιλαμβάνεται και η επέκταση του Νομοθετικού Συμβουλίου. (Radio Television Hong Kong)  (Channel News Asia)  (''Straits Times'')
*Ιράκ: Ο αντιπρόεδρος Ταρίκ αλ-Χασίμι ασκεί βέτο σε τμήμα του νέου εκλογικού νόμου, θέτοντας εν αμφιβόλω τις προσεχείς εκλογές του Ιανουαρίου του 2010.(Al Jazeera)
*Δημοσιοποιείται ο Δείκτης Διαφθοράς για το έτος 2009. Η Σομαλία είναι η πιο διεφθαρμένη χώρα μεταξύ των 180 στον σχετικό κατάλογο, με τη Νέα Ζηλανδία να είναι στην 1η θέση ως η λιγότερο διεφθαρμένη. (Reuters)
*Ταϊβάν: Ανακοινώνεται ότι για πρώτη φορά θα γίνουν δεκτοί στα πανειστήμια φοιτητές και φοιτήτριες από την ηπειρωτική Κίνα το επόμενο έτος. (Taiwan Today) (''China Daily'')
*ΗΠΑ: Ο γερουσιαστής και ο πρόεδρος *pro tempore* της Γερουσίας, Ρόμπερτ Κ. Μπερντ από τη Δυτική Βιρτζίνια γίνεται το μακροβιότερο μέλος στην ιστορία του αμερικανικού Κογκρέσου. (Associated Press)
*Ηνωμένο Βασίλειο: Αρχίζουν επίσημα οι εργασίες του Κοινοβουλίου, από την Ελισάβετ Β΄.(''Daily Telegraph'') 

## 19 Νοεμβρίου
*Η Αίγυπτος ανακαλεί τον πρεσβευτή της στην Αλγερία έπειτα από παράπονα σχετικά με τη βία προς τους ποδοσφαιρικούς φιλάθλους της, ύστερα από τον μεταξύ τους αγώνα για τα προκριματικά του Παγκοσμίου Κυπέλλου του 2010. Το Σουδάν επίσης καλεί τον πρεσβευτή του στην Αίγυπτο αναφορικά με την κάλυψη των ΜΜΕ στα επακόλουθα του αγώνα. (Al Bawaba) 
*Ευρωπαϊκή Ένωση:
**Ο πρωθυπουργός του Βελγίου, Χέρμαν βαν Ρομπουί επιλέγεται ως ο πρώτος μόνιμος Πρόεδρος του Ευρωπαϊκού Συμβουλίου από τους ηγέτες της ΕΕ. Η Βρετανίδα Κάθριν Άστον γίνεται η πρώτη n Υπουργός Εξωτερικών της ΕΕ. (BBC News)
**Ο Γάλλος διπλωμάτης Πιερ ντε Μπουασιέ επιλέγεται ως ο πρώτος γενικός γραμματέας του Συμβουλίου της Ευρωπαϊκής Ένωσης. (AFP via Google News)
*Ανακοινώνεται η ανακάλυψη τριών νέων ειδών κροκόδειλου, των *[[Kaprosuchus saharicus]]*, *[[Araripesuchus rattoides]]* και*[[Laganosuchus thaumastos]]*. (''National Geographic News'') (''Times Online'')
*Το Ευρωπαϊκό Δικαστήριο κρίνει ότι οι αεροπορικές εταιρείες θα πρέπει να πληρώνουν αποζημίωση σε επιβάτες που υφίστανται καθυστερήσεις άνω των τριών ωρών.(European Court of Justice)
*Μπανγκλαντές: Το Ανώτατο Δικαστήριο επικυρώνει τις θανατικές καταδίκες εναντίον πέντε πρώην στρατιωτών για τη δολοφονία του ιδρυτή της χώρας, Σεΐχ Μουτζιμπούρ Ραχμάν το 1975. (bdnews24.com)
*Ρωσία: Το Συνταγνατικό Δικαστήριο επεκτείνει το μορατόριουμ στη θανατική ποινή που θα τερματιζόταν την 1η Ιανουαρίου 2010.(RIA Novosti)
*Φιλιππίνες: Παραιτείται από την ηγεσία του κυβερνώντος κόμματος Λάκας-Κάμπι-CMD η πρόεδρος Γκλόρια Αρόγιο και υποστηρίζει για διάδοχο στην ηγεσία τον πρώην υπουργό άμυνας Χιλμπέρτο Τεοντόρο. (''Philippine Star'')

## 20 Νοεμβρίου
*Η Σομαλία ανακοινώνει ότι θα επικυρώσει τη Σύμβαση των Δικαιωμάτων του Παιδιού, αφήνοντας τις ΗΠΑ να είναι η μόνη χώρα που δεν την έχει ακόμα επικυρώσει. (BBC)
*Η Κολομβία κατηγορεί τα στρατεύματα της Βενεζουέλας για την ανατίναξη δύο γεφυρών στα σύνορα μεταξύ των 2 χωρών. (Colombia Reports) 
* Το μεγαλύτερο κρουαζιερόπλοιο του κόσμου, το MS Oasis of the Seas (*Όαση των Θαλασσών*), αποκαλύπτεται επίσημα στο Φορτ Λόντερντεϊλ της Φλόριντα. (''The Independent'') 
*Επαναλειτουργεί ο Μεγάλος Επιταχυντής Αδρονίων έπειτα από 14μηνη διακοπή για επισκευές. (''The Daily Telegraph'')  (Reuters)
*Γαλλική Πολυνησία: Κατατίθεται πρόταση μομφής εναντίον του προέδρου Όσκαρ Τεμαρού από τρία πολιτικά κόμματα. (''Tahitipresse'')
*Λαϊκή Δημοκρατία Κονγκό: Τουλάχιστον 100 άνθρωποι σκοτώνονται και γύρω στους 50.000 εγκαταλείπουν τις εστίες τους στην αφρικανική χώρα, σε εθνοτικές συγκρούσεις για τα δικαιώματα αλιείας. Ορισμένοι καταφεύγουν στη Δημοκρατία του Κονγκό. (''Times LIVE'')
*Ιρλανδική Δημοκρατία/ Ηνωμένο Βασίλειο: Οι χειρότερες βροχοπτώσεις εδώ και 3 δεκαετίες πλήττουν τα δυτικά και νότια της Ιρλανδίας μέσα σε μία νύχτα. Στην Κούμπρια της Αγγλίας, ένας αστυνομικός αγνοείται έπειτα από κατάρρευση γέφυρας εξαιτίας των πλημμυρών. (RTÉ) (''The Irish Times'')
*Ανακαλύπτονται δύο δάκτυλα και ένα δόντι του αστρονόμου Γαλιλαίου, περισσότερο από 100 χρόνια μετά την εξαφάνισή τους. (BBC)

## 21 Νοεμβρίου
*Ιταλία: Συλλαμβάνονται από την ιταλική αστυνομία δύο Πακιστανοί, που θεωρούνται ύποπτοι για παροχή υπολογιστικής βοήθειας προς την ομάδα που ευθύνεται για τις βομβιστικές επιθέσεις του 2008 στο Μουμπάι. (''The Hindu'')  (Reuters)
*Σύμφωνα με τα αποτελέσματα νέων ερευνών ο *[[Homo floresiensis]]*, ο οποίος ανακαλύφθηκε το 2003, αποτελεί ξεχωριστό είδος και όχι κάποιο είδος με νανισμό ή μικροκεφαλία, όπως πιστευόταν ως τώρα. (''The Daily Telegraph'')  (U.S. News)
*ΛΔΚ: Από έκρηξη σε ανθρακωρυχείο στην επαρχία Χεϊλονγκγιάνγκ, στα βορειοανατολικά της χώρας, σκοτώνονται 87 άτομα.(Reuters) 
*Η Ολλανδία κερδίζει τον Διαγωνισμό Τραγουδιού της Eurovision Junior με το τραγούδι "Click Clack" σε ερμηνεία του Ραλφ Μάκενμπαχ. (NOS)

## 22 Νοεμβρίου
*Ρουμανία: Ο Τραϊάν Μπασέσκου είναι ο νικητής του πρώτου γύρου των προεδρικών εκλογών. Οι πολίτες ψηφίζουν επίσης σε δημοψήφισμα για τις κοινοβουλευτικές μεταρρυθμίσεις. (Agerpres) (BBC)
*Γερμανία: Το Αζερμπαϊτζάν και η Αρμενία διεξάγουν συνομιλίες στο Μόναχο για το Ναγκόρνο-Καραμπάχ. (Reuters) 
*Ινδονησία: Σε ναυάγιο πορθμείου με περισσότερους από 200 επιβάτες στα ανοικτά των ακτών της Σουμάτρας πεθαίνουν τουλάχιστον 15 άτομα και άλλα 230 διασώζονται. (''Jakarta Post'')  (''China Daily'')
*Η ταινία «Σταυροδρόμια ζωής» («Αjami») των Σκαντάρ Κόπτι και Γιαρόν Σάνι, γεερμανοισραηλινής συμπαραγωγής κερδίζει τον "Χρυσό Αλέξανδρο" στο 50ό Φεστιβάλ Κινηματογράφου Θεσσαλονίκης. Το Βήμα

## 23 Νοεμβρίου
*Ρωσία: Από πυρκαγιά σε αποθήκη πυρομαχικών στο Ουλιάνοβσκ σκοτώνονται τουλάχιστον 8 άνθρωποι. Η τραγωδία λαμβάνει χώρα δέκα μόλις ημέρες μετά την έκρηξη στο ίδιο σημείο.(RIA Novosti) (Al Jazeera)
*Βόρειες Μαριάνες Νήσοι: Για πρώτη φορά σε δεύτερο γύρο εκλέγεται ο Κυβερνήτης. Η αναμέτρηση είναι ανάμεσα στον σημερινό κυβερνήτη, Μπενίνιο Φιτιάλ και στον νικητή- με διαφορά 8 ψήφων- του πρώτου γύρου, Χάινζ Χοφσνάιντερ.(''Saipan Tribune'')
*Αφρική: Ο μεγαλύτερος μαζικός εμβολιασμός κατά του κίτρινου πυρετού ξεκινά στη Δυτική Αφρική.(BBC)
*Φιλιππίνες: Σε επίθεση ενόπλων στο Μαγκιντανάο, στα νότια της χώρας, σκοτώνονται 43 άνθρωποι, μεταξύ των οποίων πολιτικοί και δημοσιογράφοι. (''Philippine Inquirer'') (GMA News)
*Ιορδανία: Διαλύεται το κοινοβούλιο και προκηρύσσονται από τον βασιλιά Αμπντάλα πρόωρες εκλογές. Καθημερινή

## 24 Νοεμβρίου
*Το Ευρωπαϊκό Κοινοβούλιο εγκρίνει σημαντικές αλλαγές στις τηλεπικοινωνίες εντός της ΕΕ, με στόχο να ενισχυθούν τα δικαιώματα των χρηστών κινητών τηλεφώνων και για πρώτη φορά θεμελιώνεται ως δικαίωμα η πρόσβαση στο Διαδίκτυο.(euronews) 
*Ηνωμένο Βασίλειο: Ανοίγει έρευνα αναφορικά με την εμπλοκή του Λονδίνου στον Πόλεμο του Ιράκ. (BBC) (CNN)
*Φιλιππίνες: Το Μαγκιντανάο κηρύσσεται από την πρόεδρο Γκλόρια Αρόγιο σε κατάσταση εκτάκτου ανάγκης, έπειτα από την αιματηρότερη σφαγή σχετική με εκλογές στην ιστορία των Φιλιππίνων, με περισσότερους από 40 νεκρούς. (ABS-CBN News)
*Βόρειες Μαριάνες Νήσοι:
**Με διαφορά 501 ψήφων, προηγείται στις χθεσινές εκλογές ο Μπενίνιο Φιτιάλ, σημερινός κυβερνήτης, έναντι του Χάινζ Χοφσνάιντερ.
**Απομένει η καταμέτρηση περί των 1.200 ψηφοδελτίων από πολίτες που ψήφισαν εκτός κάλπης. Ο νικητής θα ανακοινωθεί στις 7 Δεκεμβρίου. (''Saipan Tribune'')
* Γαλλική Πολυνησία: Καταρρέει η κυβέρνηση του προέδρου Όσκαρ Τεμαρού με πρόταση μομφής, η οποία υπερψηφίζεται από 29 βουλευτές επί συνόλου 57 στην εθνοσυνέλευση. Νέος πρόεδρος γίνεται ο Γκαστόν Τονγκ Σανγκ. ABC

## 25 Νοεμβρίου
*Γαλλία: Το Ευρωπαϊκό Κοινοβούλιο υιοθετεί με 516 υπέρ, 92 κατά και 70 αποχές, ψήφισμα για την κλιματική αλλαγή, ζητώντας την επίτευξη δεσμευτικής συμφωνίας κατά τις επικείμενες συνομιλίες στην Κοπεγχάγη για το κλίμα. Εξπρές
*Υεμένη: Πέντε άτομα σκοτώνονται σε διαδήλωση αυτονομιστών στη Σάμπουα, στα νότια της χώρας. (Reuters)
*Βέλγιο: Νέος πρωθυπουργός διορίζεται από τον Βασιλιά Αλβέρτο ο Υβ Λετέρμ. NOS
*Άγιος Βικέντιος και Γρεναδίνες: Σε δημοψήφισμα που διεξάγεται στο νησιωτικό κράτος για την κατάργηση του Συντάγματος του 1979 και συνεπώς την κατάργηση της Μοναρχίας, οι πολίτες καταψηφίζουν την πρόταση με 55,62%. (Antillean)
*Σομαλία: Απελευθερώνονται έπειτα από ομηρία 15 ημερών μία Καναδή δημοσιογράφος και ένας Αυστραλός φωτοειδησεογράφος. Καθημερινή
*Το Βραβείο Lux του Ευρωπαϊκού Κοινοβουλίου απονέμεται στη γαλλική ταινία του Φιλίπ Λουαρέ *Welcome*. in.gr
*Η Νορβηγική κυβέρνηση ανακοινώνει πως οι Ιρανικές αρχές κατέσχεσαν το Νόμπελ Ειρήνης που είχε απονεμηθεί το 2003 στη Σιρίν Εμπαντί. in.gr

## 26 Νοεμβρίου
*Φιλιππίνες: Παραδίδεται σε σύμβουλο της προέδρου Γκλόρια Αρόγιο ο βασικός ύποπτος για τη σφαγή περισσότερων από 40 ανθρώπων. in.gr
*Η Επιτροπή για την Προστασία των Δημοσιογράφων (CPJ) βαπτίζει τη σφαγή στο Μαγκιντανάο ως το "πιο αιματηρό γεγονός που καταγράφηκε ποτέ στην ιστορία του Τύπου". (''Philippine Daily Inquirer'')
*Σαουδική Αραβία: Γύρω στους 77 ανθρώπους χάνουν τη ζωή τους στην Τζέντα, στη Μέκκα και αλλού έπειτα από πλημμύρες, αποτέλεσμα των χειρότερων βροχοπτώσεων εδώ και πολλά χρόνια. (''Saudi Gazette'')
*Γερμανία: Παραιτείται ο αρχηγός του στρατού Βόλφγκανγκ Σνάιντερχαν αναφορικά με τις καταγγελίες για συγκάλυψη της αεροπορικής επιδρομής του NATO στο Κουντούζ του βορείου Αφγανιστάν, που είχε γίνει τον περασμένο Σεπτέμβριο και είχε αποτέλεσμα να σκοτωθούν δεκάδες άτομα. (Deutsche Welle) (Xinhua)
*Ουγγαρία: Ένοπλος ανοίγει πυρ σε πανεπιστήμιο στο Πεκς σκοτώνοντας ένα άτομο και τραυματίζοντας άλλα τρία, πριν συλληφθεί. (Caboodle.hu)
*Ηνωμένα Αραβικά Εμιράτα: Η Dubai World, η κυβερνητική επενδυτική εταιρία που είναι «φορτωμένη» με υποχρεώσεις 59 δισ. δολ. ζήτησε χθες να καθυστερήσει η αποπληρωμή του μεγαλύτερου τμήματος των χρεών του Ντουμπάι. Οι απώλειες στα ευρωπαϊκά χρηματιστήρια υπερβαίνουν τις τρεις ποσοστιαίες μονάδες. Ελευθεροτυπία
*Ονδούρα: Ένοχος για προδοσία κρίνεται από το Συνταγματικό Δικαστήριο ο ανατραπείς πρόεδρος, Μανουέλ Σελάγια. Καθημερινή
*Ιρλανδία: Δημοσιεύεται το κυβερνητικό πόρισμα που αποκαλύπτει ότι η Ρωμαιοκαθολική Εκκλησία συγκάλυψε εκτεταμένα περιστατικά σεξουαλικής κακοποίησης παιδιών από ιερωμένους στα μέσα της δεκαετίας του 1990. (''Irish Times'') (Reuters) (BBC)

## 27 Νοεμβρίου
*Ρωσία: Γύρω στους 10 ανθρώπους βρίσκουν τον θάνατο σε εκτροχιασμό αμαξοστοιχίας που πραγματοποιούσε το δρομολόγιο Μόσχα - Αγία Πετρούπολη. Επίσης, τραυματίζονται 130 άτομα. (BBC)
*Ο Παγκόσμιος Οργανισμός Υγείας αναφέρει ότι μέσα σε μία εβδομάδα παρουσιάστηκε αύξηση διεθνώς των θανάτων από τη γρίπη των χοίρων. Η αύξηση στην Ευρώπη έφτασε το 85% και οι θάνατοι που κατεγράφησαν συνολικά υπερβαίνουν τους 1000. (Παγκόσμια Οργάνωση Υγείας) 
*Μπανγκλαντές: Από βύθιση πορθμείου που μετέφερε περισσότερα από 1000 άτομα παγιδεύεται ένας μεγάλος αριθμός από αυτά. (IOL) (''The Daily Star'')
*Βανουάτου: Ο πρωθυπουργός Έντουαρντ Ναταπέι χάνει την κοινοβουλευτική του έδρα επειδή δεν προσήλθε σε τρεις συνεχείς συνεδριάσεις του κοινοβουλίου χωρίς να δώσει εξηγήσεις. (Xinhua)
*Ναμίμπια: Αρχίζει η διεξαγωγή των γενικών εκλογών. (''The Namibian'') (Al Jazeera)
*Επιστρέφει στη Γη το διαστημικό λεωφορείο "Ατλαντίς", έχοντας ολοκληρώσει την αποστολή STS-129. (Reuters)
*ΗΠΑ: Από πυρά ενόπλου σε πάρτι για την Ημέρα των Ευχαριστιών στο Τζούπιτερ της Φλόριντα, σκοτώνονται 4 άνθρωποι και τραυματίζεται σοβαρά ένας πέμπτος. (CNN)
*Πολωνία: Μετά την αναθεώρηση του άρθρου 256 του πολωνικού ποινικού κώδικα, απαγορεύεται η με οποιοδήποτε τρόπο προβολή οποιουδήποτε κομμουνιστικού συμβόλου στη χώρα. Παράβαση του νόμου θα τιμωρείται με ποινή φυλάκισης μέχρι δύο ετών. Καθημερινή

## 28 Νοεμβρίου
*Μπανγκλαντές: Σε 33 ανέρχεται ο αριθμός των νεκρών από τη βύθιση πορθμείου στα νότια της ασιατικής χώρας.(Sify) (''Bangkok Post'')
*Λαϊκή Δημοκρατία του Κονγκό: Σε βύθιση πορθμείου στη Λίμνη Μάι-Ντόμπε χάνουν τη ζωή τους 73 άτομα. (Al Jazeera)
*Ρωσία: Ανοίγει έρευνα από τον εισαγγελέα για τον πρόσφατο βομβαρδισμό αμαξοστοιχίας, με τουλάχιστον 26 νεκρούς. (Deutsche Welle) (Russia Today)
*Η Ιαπωνία εκτοξεύει τον πέμπτο κατασκοπευτικό της δορυφόρο με πύραυλο από το Διαστημικό Κέντρο Τανεγκασίμα.(Kyodo) (''Mainichi Shimbun'') (''Times of India'')
*Ναμίμπια: Για δεύτερη συνεχόμενη ημέρα διεξάγεται η ψηφοφορία στις γενικές εκλογές.(AFP)

## 29 Νοεμβρίου
*Το Ισραήλ ανακοινώνει ότι θα απελευθερώσει 980 Παλαιστίνιους κρατουμένους σε αντάλλαγμα για τον αιχμάλωτο στρατιώτη Γκιλάτ Σαλίτ.(''Ha'aretz'')
*Ουρουγουάη: Πρόεδρος στον δεύτερο γύρο εκλέγεται, σύμφωνα με τις δημοσκοπήσεις έξω από την κάλπη, με 52% των ψήφων, ο Χοσέ Μουχίκα, πρώην αντάρτης. Ελευθεροτυπία
*Ελβετία: Εγκρίνεται με δημοψήφισμα η απαγόρευση της κατασκευής μιναρέδων. (Swissinfo)
*Ιράν: Η κυβέρνηση εγκρίνει σχέδια για την κατασκευή 10 νέων εργοστασίων για εμπλουτισμό ουρανίου.(Press TV) (Sky News)
*Ελλάδα: Πρόεδρος της ΝΔ εκλέγεται σε εσωκομματικές εκλογές από τον πρώτο γύρο ο Αντώνης Σαμαράς. Εξπρές
*Ονδούρα: Οι πρώτες γενικές εκλογές από την ανατροπή με πραξικόπημα του προέδρου Μανουέλ Σελάγια διεξάγονται στο κράτος. (''The Washington Post'')
*Ισημερινή Γουινέα: Διεξάγονται προεδρικές εκλογές. Βέβαιη θεωρείται η επανεκλογή του επί 30 συνεχή χρόνια ηγέτη, Τεοδόρο Ομπιάνγκ Νγκέμα Μπασόνγκο.(Al Jazeera)
*Σύμφωνα με ανακοίνωση, ο Ομπιάνγκ επανεξελέγη με 96,7% των ψήφων, με την αντιπολίτευση να καταγγέλλει παρατυπίες.(Press TV)
*Τρινιντάντ και Τομπάγκο: Η Ρουάντα γίνεται μέλος της Κοινοπολιτείας, όπως αποφασίζεται στη διάσκεψη κορυφής του οργανισμού. (''The New York Times'') (Bernama)
**Σε μία άλλη εξέλιξη για το αφρικανικό κράτος, η Γαλλία ανακοινώνει τη συμφωνία με το Κιγκαλί για αποκατάσταση των διπλωματικών σχέσεων με τη Ρουάντα. in.gr
*Το παγκόσμιο ρεκόρ ενεργειακής ισχύος πετυχαίνει ο μεγάλος υπόγειος επιταχυντής αδρονίων του CERN κάτω από τα σύνορα Γαλλίας και Ελβετίας, υπερβαίνοντας το 1 τρισ. ηλεκτρονιοβόλτ. Ελευθεροτυπία

## 30 Νοεμβρίου
*Η ΕΕ ανακοινώνει την απόφασή της για κατάργηση της βίζας σε Σερβία, Μαυροβούνιο και Πρώην Γιουγκοσλαβική Δημοκρατία της Μακεδονίας, που θα τεθεί σε ισχύ από τις 19 Δεκεμβρίου. in.gr
*Γερμανία: Αρχίζει στο Μόναχο η δίκη του κατηγορούμενου για εγκλήματα πολέμου και για τον θάνατο 27.000 Εβραίων στο Ολοκαύτωμα, Τζον Ντεμιανγιούκ. (Deutsche Welle) (''Sydney Morning Herald'')
*Μπουρούντι: Ο πρώην ηγέτης των ανταρτών των Δυνάμεων για την Εθνική Απελευθέρωση, Αγκάτον Ρουάζα ανακοινώνει την υποψηφιότητά του για τις προεδρικές εκλογές του επόμενου χρόνου. (Reuters) 
*Φιλιππίνες: Η πρόεδρος Γκλόρια Αρόγιο ανακοινώνει την υποψηφιότητά της για τις εκλογές του 2010 (για την ανάδειξη των μελών του Κογκρέσου). (''ABS-CBN News'')
*Ονδούρα: Ο συντηρητικός επιχειρηματίας της αντιπολίτευσης, Πορφίριο Λόμπο, γνωστότερος με το όνομα Πέπε Λόμπο, είναι ο νικητής των χθεσινών προεδρικών εκλογών, με 52% έναντι 34,4% για τον Έλβιν Σάντος, σύμφωνα με τα πρώτα αποτελέσματα. Miami Herald

Γεγονοτα 11